runetrust/blame-folketinget-dk huggingface dataset:
Pia Kjærsgaard (DF), 2005-10-06:
Der er det helt fast, at Enhedslisten bare lader være, for så sker der jo det, at fru Line Barfod – og vi har jo haft den her diskussion så mange gange før – inde i Folketinget kan stille sig op fuldstændig uhindret og sige, at Dansk Folkeparti gør sådan og sådan, og det kunne Enhedslisten aldrig nogen sinde drømme om at være med til.
Jørn Jespersen (SF), 2000-10-27:
Jamen jeg hæfter mig bare ved, at på andre områder, hvor der rent faktisk eksisterer frivillige aftaler, og hvor SF har givet udtryk for, at det synes vi var helt o.k., men til gengæld stillede krav om, at der så var nogle bestemte mål, der skulle opnås, og at der var en evaluering af de frivillige aftaler, der får vi også kritik fra Venstres side, når vi siger, at vi godt vil sikre os, at de frivillige aftaler rent faktisk fører til målet.
Pernille Falcon (EL), 2002-04-23:
I stedet for har udvalgsarbejdet tydeligt vist, at der er en række andre uafklarede problemer, ligesom det virker helt uoverskueligt at få den foreslåede vurderingsstruktur på plads inden for de foreslåede terminer. Derfor har vi været med til at fremsætte lovforslag nr. L 202, som skal give os den fornødne tid til at gennemføre de nødvendige forandringer og moderniseringer på en forsvarlig måde.
Martin Henriksen (DF), 2009-04-17:
I stedet for at kritisere skolelederen, fordi han et eller andet sted siger noget, som han jo nok burde sige til forældrene, og som forældrene nok ville sætte pris på at han siger, burde man måske forholde sig mere til det, der ligger bag ved skolelederens udtalelser.
Ole M. Nielsen (KRF), 2000-10-25:
Jeg er glad for, at det lige nøjagtig passede med det antal dage, der er mellem Folketingets åbning og Fisketorvets åbning, så vi kunne få klaret det der problem med havnereglen, den fuldstændige meningsløse havneregel, som jo efter min mening kun har sin begrundelse, hvor der er tale om rejsende, altså internationale rejsende over kaj eller grænse.
Holger K. Nielsen (SF), 2006-02-22:
Men vi finder det vigtigt, at det her Folketing får tilkendegivet over for skatteborgerne, over for befolkningen og også over for de konservative vælgere, at vi tager det her meget alvorligt, at vi ikke bare vil se på, at man smider 0,5 mia. kr. ud ad vinduet.
Peter Skaarup (DF), 2003-04-09:
Jeg håber, at hr. Jeppe Kofod under sin tale vil komme ind på, om Socialdemokraterne fortsat fastholder, at man vil nægte at give Taiwans præsident mulighed for at komme på privat besøg i Danmark, sådan som Socialdemokraternes tidligere regeringspartnere og Socialdemokraterne selv fastholdt under den tidligere regering, eller hvor man egentlig står.
Zenia Stampe (RV), 2022-03-04:
Nu opstrammer vi det på idrætten, men i forhold til en institution som Pigekoret – jeg ved, at DR nu selv er ved at tage hånd om sagen – kommer det bag på mig, at vi faktisk ikke har regler, der handler om, at der bliver lavet trivselsundersøgelser, at der er krav om pædagogisk efteruddannelse, og at børnene har rettigheder, ligesom voksne har rettigheder.
Ole Hækkerup (S), 2001-01-24:
Jeg skal så slutte rækken og spørge hr. Kristian Jensen, om forslaget om en hjemme-pc-ordning betyder, at Venstre er tilhænger af, at man permanent i alle årene fremover skal have en hjemme-pc-ordning, eller man forestiller sig fra Venstres side at afvikle den på et andet tidspunkt og i givet fald så hvornår.
Lars Løkke Rasmussen (V), 2009-10-06:
Vi lever grundlæggende i et meget trygt og et meget velfungerende samfund, hvor kriminalitet og vold heldigvis er noget, der berører de få frem for de fleste, men vi ser også med stigende bekymring på, hvordan bandekriminalitet og meningsløs vold præger vores byer og gør flere og flere danskere utrygge.
Morten Østergaard (RV), 2009-01-20:
Det Radikale Venstre støtter naturligvis også, at vi gennemfører Europarådets konvention om beskyttelse af børn mod seksuel udnyttelse og seksuelt misbrug m.v., og vi er meget glade for, at vi, hvis det her kommer igennem Folketinget, kan være et af de første lande, som ratificerer konventionen.
Per Clausen (EL), 2008-01-18:
Jeg vil gerne spørge, om undervisningsministeren ikke er bekendt med, at det, der karakteriserer gruppearbejde, bl.a. er, at de studerende ofte vælger at gå i gruppe sammen med mennesker, der har samme ambitionsniveau, samme energi, som de selv har, og at det derfor er meget sandsynligt, at grupperne bliver dannet på en måde, som gør, at de karakterresultater, man ville få på alle mulige andre former, også kan genspejles der.
Martin Lidegaard (RV), 2016-10-25:
Hvad angår det nordiske, er jeg sådan set enig i, at der i hvert fald er lavet en masse programmer, men hvis vi nu f.eks. tager det, som jeg synes er det største potentiale af alle, nemlig et større samarbejde mellem Trondheim og Nuuk i forhold til hele klimaforskningsområdet, bliver der talt meget, men, så vidt jeg er orienteret, ikke handlet så frygtelig meget, og det er ikke nødvendigvis Nordisk Råds skyld, men måske nok så meget de to ansvarlige regeringers.
Thorkild B. Fransgaard (FRI), 2000-05-05:
Derfor vil det være rigtigt, for at landbruget igen kan få tillid til den besluttende forsamling herinde, at man i retfærdighedens navn giver en kompensation for det, der nu er lagt beslag på, og derfor er det kedeligt, at debatten har udviklet sig til en debat om, hvad man mener om miljøet, og ikke om det, der drejer sig om.
Mette Frederiksen (S), 2025-02-18:
Så jeg synes i forhold til Alternativet, at der lige mangler det der med også at sætte sig ind ved bordet og også få skabt nogle af de resultater, der gør, at man tager nogle skridt fremad og ikke altid den fulde revolution, som jeg jo i parentes bemærket heller ikke tror på.
Orla Hav (S), 2016-11-23:
Det er jo den dagsorden, jeg er optaget af på lige fod med Hjørring, som i øjeblikket er i færd med at færdiggøre deres nye teater, på lige fod med Aalborg, som er i færd med at overveje, hvordan man bruger den gamle spritfabrik, hvordan man sikrer diversitet og muligheden for at bruge det med henblik på at styrke de egne, man nu engang hører til i, og hvor man har interesse i at få livet til at gro og få jobs og indtjening til at følges ad.
Victoria Velasquez (EL), 2021-04-15:
De mener dog, at førtidspensionister og folkepensionister skal prioriteres, og er ikke helt sikre på kontanthjælpsmodtagerne, hvis jeg hørte rigtigt, og Dansk Folkeparti har det lidt på samme måde, hvis jeg hørte rigtigt, men er faktisk klar og kunne stemme for i dag, hvis kontanthjælpsmodtagerne ikke var en del af forslaget, og de bliver ikke skræmt af det, som jeg jo også synes er et fornuftigt finansieringsforslag.
Marianne Jelved (RV), 2002-10-03:
Hvis alle danskere skal tro på, at vi kan regulere kræfterne og interesserne i verden til gavn for helheden og til gavn for en fredelig og mindre konfliktfyldt verden, hvor alle har håb om en fremtid, kræver det stærke internationale institutioner, der kan håndhæve de fælles regler. Vi har allerede en række af den slags institutioner.
Mikkel Dencker (DF), 2012-10-11:
Til spørgsmålet om Grønland vil jeg igen gerne sige, at rigsfællesskabet er et fællesskab, det er en solidarisk foranstaltning, hvor Danmark, i kraft af at vi har haft større rigdom end Grønland i rigtig mange år, har overført betydelige summer til Grønland.
Inger Støjberg (UFG), 2021-04-14:
Jeg har godt bidt mærke i, at man konstant og hele tiden ligesom skubber sikkerheds- og udenrigspolitikken foran sig i det her spørgsmål, men mit spørgsmål skal sådan set bare være det samme igen: Agter man at undersøge det her nærmere i forhold til konventioner, hvis man er meget optaget af at overholde dem?
Ole Stavad (S), 2000-05-11:
Skatteministeriet vil meget gerne have lejlighed til at regne på de konkrete eksempler for herigennem at se, hvad der er problemet, da der efter ministeriets opfattelse ikke i de gældende afgiftsregler skulle være et incitament til et sådant skifte. Jeg mener, at de allerede eksisterende tiltag på området er tilstrækkelige til at begrænse gartneriernes likviditetsvirkninger i forbindelse med indbetaling af moms og godtgørelse af energi- og CO2-afgifter, og på den baggrund kan regeringen ikke støtte forslaget.
Lars Aslan Rasmussen (S), 2020-02-27:
Vi kæmper for et budget, der holder sig på et udgiftsniveau svarende til 1 pct. af vores bni, og vi mener, at vi med budgettet demonstrerer over for europæerne, at EU-fællesskabet kan tage hånd om presserende udfordringer med klima og migration, ikke ved at stikke hænderne længere ned i lommen på europæerne, men ved at prioritere de fælles svære valg.
Ane Halsboe-Jørgensen (S), 2023-10-24:
Men ganske som spørgeren betonede i sit indlæg, vil jeg i hvert fald også godt understrege herfra, at de mål, der er sat op med den her aftale, som er den første af sin slags i mange år, er skrevet ind, fordi de politisk vurderes at være rigtig vigtige.
Kirsten Normann Andersen (SF), 2021-03-26:
Så det er blot for, at ministeren måske også kan sige, om vi ikke også skal have kigget på, hvordan vi sikrer incitamenter til, at man også hos de praktiserende læger har som mål at holde borgerne væk, altså at forebygge, at flere og flere borgere får brug for mere og mere behandling, i stedet for at man isoleret set skal efterspørge mere og mere behandling.
Tove Videbæk (KD), 2004-01-27:
Jeg synes, det er et meget sympatisk forslag, og jeg er enig med forslagsstillerne i, at det ville være godt med de her konkrete forslag om pårørendesamtaler på psykiatriske afdelinger, om besøgsværelser og om oprettelse af børne- og ungegrupper osv. både i amtsligt og privat regi.
Frank Dahlgaard (UP), 2000-02-23:
rundt - blevet klogere. Men i store af efterkrigstiden har man alligevel, undtagen i denne her tåbelige periode økonomisk set, haft en lavere realrente i Danmark, og det er vel begrundelsen for - og det vil jeg bede ministeren bekræfte - at vi har haft en betydelig økonomisk vækst, der gør, at vi stadig væk i dag er et land, der for den almindelige mand og kvinde er rigere end Tyskland, Frankrig, Italien; der er bedre beskæftigelse og højere levefod.
Birthe Rønn Hornbech (V), 2009-05-13:
Men hvis fru Meta Fuglsang fulgte lidt med, ville hun vide, at der simpelt hen er i tusindvis af indsatser rundtomkring i kommunerne fra Integrationsministeriets side på arbejdspladserne, overalt i Danmark er der i tusindvis af både indvandrere og danskere, der ud over de professionelle tusinder deltager i arbejdet for at få integration af de unge og af de ældre, af kvinderne, alle grupper, som på en eller anden måde står i fare for at blive marginaliseret.
Søren Krarup (DF), 2005-12-15:
Jeg vil lige spørge: Er fru Irene Simonsen ikke enig med mig i, at netop dette opgør med denne offerholdning, der har, som hun siger, haft den konsekvens, at man har skabt et menneskesyn, der er fuldstændig passivt, er det afgørende i denne integrationslovgivning?
Steffen Larsen (LA), 2023-11-14:
Hvis bare Theo van Gogh ikke havde lavet den film; hvis bare Charlie Hebdo ikke havde udgivet den tegneserie; hvis bare Flemming Rose ikke havde lavet den udfordring om at tegne Muhammed; hvis bare tegnerne havde smidt penslerne og pennene i stedet for at fatte dem; og hvis nu bare Paludan ikke havde brændt den koran; hvis nu bare Firoozeh Bazrafkan ikke havde kritiseret Iran – hvis nu bare, hvis nu bare.
Tove Videbæk (KRF), 2001-05-07:
Venstres ordfører spurgte bl.a. om, hvis Kristeligt Folkeparti havde magt, som vi havde agt, hvor vi så ville sætte aldersgrænsen. Der kan jeg jo sige, at vi har arbejdet med 18-års-reglen, og den er vi helt enige om hele vejen rundt.
Jeppe Søe (M), 2024-02-07:
Jeg havde sådan lyst til at ringe til min formand i den sammenhæng og både lykønske ham med at blive et land – det synes jeg jo er vildt – og derudover også med, at han tør stå fast på, at der i en situation som den her er menneskeliv på spil, at det er en situation, som er alvorlig, og at man må gå nuanceret til den opgave.
Kim Behnke (FP), 1999-06-17:
Så får det også tingene i det danske Folketing til at være i det rette perspektiv, så hvor andre er meget fortørnede over Enhedslistens afstemning, synes jeg, at det er ganske glimrende, så vi har de forskellige partiers positioner præcist, og Fremskridspartiets position er, at vi støtter.
Sofie Carsten Nielsen (RV), 2016-12-06:
Det, jeg hørte hr. Dan Jørgensen tale om, var – og det har vi ganske rigtig rost meget i Radikale Venstre – det kursskifte, som synes at være fra den nye regerings side og måske også fra Socialdemokratiets side i forhold til at modtage flygtninge i fællesskab i EU og fordele dem.
Maja Torp (V), 2021-04-06:
Kan vi finde midler til det, støtter vi gerne op om det, men vi synes, at der er rigtig, rigtig meget, der skal prioriteres lige nu, og vi er nødt til at få et overblik, inden vi sætter midler af på forhånd og binder os på nogle faste bevillinger langt ud i fremtiden.
Ole Sohn (SF), 2003-02-04:
Men det, vi er vidner til her, og det synes jeg også er vigtigt for borgerne i Vestsjællands Amt at vide, er, at regeringens og Dansk Folkepartis - altså flertallets - svar på et amts ønske om at opretholde et rimeligt serviceniveau inden for sundhedssektoren er en strafafgift som følge af, at den kommunale verden under ét har været nødt til at hæve skatterne samlet med 0,02 pct. Det er det, der er udtryk for flertallets vilje herinde, og det får de konsekvenser, at Dansk Folkeparti givetvis herefter vil skrive et nyt brev til medarbejderne på hospitalerne, specielt hospitalerne i Vestsjællands Amt: Vi beklager, at vi var nødt til at løbe fra vores tilsagn om ikke at lukke sygehuse; vi har givet stemmer til regeringen, og det er så konsekvensen af de handlinger, der finder sted.
Lisbeth Bech-Nielsen (SF), 2026-01-08:
Som min kollega fru Lise Bech var inde på, kan man jo spekulere i, og det er jo ikke svært, hvad det præcis var, der var sammenhængen mellem det pågældende forlig med Elbit, der så at sige blev bragt i orden, og så det komplette tidsmæssige sammenfald i, at Elbit så også fik den her ordre.
Magnus Heunicke (S), 2022-01-27:
Vi skal i dag behandle beslutningsforslag B 3, som lægger op til, at regeringen skal sikre, at palliative patienter og deres pårørende får ret til mindst tre samtaler med en læge eller en sundhedsperson, som har specialviden inden for palliation, og at initiativet med en dansk fagområdeuddannelse i palliativ medicin færdiggøres og sættes i drift inden udgangen af 2021.
Inger Støjberg (V), 2016-10-11:
I dag, som alle ved, består nævnet af en formand eller en næstformand, der er dommer, en advokat indstillet af Advokatrådet, et medlem fra Udlændinge-, Integrations- og Boligministeriet, en medarbejder for Udenrigsministeriet og så et medlem, der er indstillet fra Dansk Flygtningehjælp.
Søren Kolstrup (EL), 2001-01-30:
I Enhedslisten kunne vi forestille os, at vi i stedet for denne debat, som Dansk Folkeparti, Venstre og De Konservative - sådan med lidt nuancer - kører, arbejder med at udbrede erfaringerne fra de københavnske sproggruppeforsøg til resten af landet, til de andre store byer, hvor der er områder med mange tosprogede elever, så vi får sat gang i en positiv og fremadrettet debat om de tosprogede børns forhold i folkeskolen.
Kirsten Brosbøl (S), 2015-05-13:
Det fremgår også flere steder af »Naturplan Danmark«, at vi ønsker at afsøge, hvor det vil give bedst mening bl.a. at bruge virkemidlet urørt skov, men vi mener, at der er behov for, at vi får analyseret nøjere, hvad det er for nogle områder i vores skove, der vil være bedst egnet.
Jann Sjursen (KRF), 1999-12-02:
Jeg vil godt indlede med at takke partiernes ordførere for en god debat, en debat, som har afspejlet både de ligheder og også de forskelle, der er mellem Folketingets partier, når det gælder børne- og familiepolitikken, når det gælder om, hvordan man kan skabe mere sammenhæng mellem arbejdsliv og familieliv for småbørnsfamilierne. Jeg synes, jeg må konstatere her ved debattens afslutning, at det for mig har været sådan, at regeringen ikke mener, at der er brug for flere nye initiativer for at skabe bedre sammenhæng mellem arbejdsliv og familieliv.
Børge Klit Johansen (KRF), 2000-04-07:
Hvis jeg troede på, at vi kunne rette op på det problem ved at fjerne denne her 23-øres-afgift, så ville vi også i Kristeligt Folkeparti støtte det her forslag. Problemet er, at vi ikke løser øst-vest- eller globaliseringsproblemet ved at fjerne en 23-øres-afgift.
Kim Behnke (FP), 1997-11-28:
Lidt har også ret, og i dette tilfælde er det meget lidt, det drejer sig om, i hvert fald statsprovenumæssigt, men for de mennesker, det vedrører, er det en evig kilde til irritation, at man skal have unødigt bureaukrati, blot fordi man har nogle uhensigtsmæssige regler.
Josephine Fock (ALT), 2016-04-14:
I betragtning af at de her mennesker så ikke har mulighed for at gå i bankerne og låne penge, kunne det så ikke være den vej, man skulle gå, i stedet for at gældsætte de her mennesker, så de med en ret stor sandsynlighed, i hvert fald store dele af den gruppe, der optager kviklån – det ved vi jo – gældsætter sig i en grad, så de simpelt hen ikke har nogen mulighed for at komme ud af deres gældsforpligtelse.
Lennart Damsbo-Andersen (S), 2010-02-03:
Men er vi ikke enige om, at det er godt at få nogle gode samfundsborgere, også folk, der kommer hertil, der kan og vil integrere sig, og som vil deltage i samfundslivet, altså komme til forældremøder i børnehaven og i skolen og deltage i foreningsarbejde og komme ud på arbejdsmarkedet og måske endda, som der er rigtig mange der gør, komme ud og drive deres egen forretning osv.?
Bent Bøgsted (DF), 2014-04-10:
På nuværende tidspunkt ved vi ikke, hvad vi kommer til at lave, netop fordi vi ikke har set noget udspil fra regeringen endnu, men når det kommer, har vi lidt mere at forholde os til, for så har vi i hvert fald fået at vide, hvad regeringen vil, og så kan vi begynde at se på, hvordan vi kan få det til at hænge sammen.
Jens Joel (S), 2017-04-18:
Desværre var der jo et klimamål, som efter sigende nu er aflyst, men de ting, som man har besluttet sig for at man vil gøre, ville jeg da tænke sammen med, hvordan det kan blive et bidrag til den internationale proces, vi har, og hvor Tyskland, Canada og forskellige andre lande har meldt ind og har lavet den omtalte langsigtede plan, som fru Lisbeth Bech Poulsen henviser til.
Anne Baastrup (SF), 2009-05-26:
Så får vi jo til næste forår et lovforslag fra justitsministeren, for nu har de skiftende justitsministre stort set lovet det hvert år, og så har de medlemmer af Folketinget, der nu har forholdt sig negativt til Kontroludvalgets funktion - hvilket jeg fuldstændig har hørt - det så i baghovedet, og når Wendler Pedersen-udvalget så kommer, så kunne det være, at vi måske samlet set kunne løfte debatniveauet for den kommende PET-lovgivning med et nyt kontroludvalg.
Margrete Auken (SF), 2002-04-04:
Og den metode, der foreslås, er den civiliserede, retlige metode, som vi i fællesskab har vedtaget, man bruger i sådan nogle situationer som denne her, og hvor Rusland har mulighed for også at forsvare sig, og hvor de har en mulighed for at føre en retssag om de her sager.
Victoria Velasquez (EL), 2025-04-22:
Når pensionsalderen hæves, rammer det dem, der i forvejen har de hårdeste jobs psykisk som fysisk: murere, social- og sundhedsuddannede, lagerarbejdere, rengøringsassistenter, pædagoger, lastbilchauffører, slagteriarbejdere, lønarbejdere i industrien, opvaskere, hotelansatte og portører og andre lønarbejdere i sundhedssektoren.
Jørgen Arbo-Bæhr (EL), 2006-03-22:
Derfor er det, at jeg godt vil have at vide af udenrigsministeren, hvad udenrigsministeren kan oplyse om den storoffensiv, som blev indledt omkring Samarra af koalitionsstyrkerne, og hvilke konsekvenser den har haft for civilbefolkningen.
Yildiz Akdogan (S), 2011-01-26:
Når man tænker på, at den her regering er meget fokuseret på også at skabe vækst – ikke altid med lige stor succes – og hvis man sådan skal tage det perspektiv, at regeringen gerne vil have arbejdsmarkedet til at være effektivt og fleksibelt, er det så egentlig rimeligt, at der er det her antal lukkedage, og hvordan hænger det sammen med ministerens eget synspunkt om moderne familier?
Pelle Dragsted (EL), 2024-05-02:
I forskningen, specielt på europæisk niveau, peger man på, at offentlige banker også skal have en rigtig vigtig effekt, fordi de typisk, altså de offentlige banker, vi har i Europa, har sådan en kontracyklisk udlånspolitik, altså hvor de private banker jo lidt har en tendens til, at når det går rigtig godt, så låner de en masse penge ud og er med til at overophede økonomien, og når der så kommer en krise, så lukker de alle de små håndværksmestres kassekredit og er med til at forværre krisen.
Keld Albrechtsen (EL), 1999-02-23:
Det, der er afgørende for os, er jo ikke så meget formen - om nu partierne klapper i hænderne, fordi Enhedslisten tager et initiativ - men indholdet, nemlig at vi dermed har sendt et signal, også til Århus Byråd og politikerne dér, om, at der ikke er opbakning til dette projekt i Folketinget, og at det kan man sådan set lige så godt indrette sig efter i den lokale planlægning.
Anne-Marie Meldgaard (S), 2008-05-16:
Hvis man opfylder de betingelser, der er for familiesammenføring her i Danmark, er det selvfølgelig til enhver tid den lov, der gælder, som også Socialdemokratiet retter ind efter, uanset hvordan det er stykket sammen, i og med at det selvfølgelig er et flertal, der beslutter det.
Mikkel Bjørn (DF), 2023-02-08:
Hvad mener ministeren om, at de knap 100.000 syrere, der ifølge tal fra Migrationsverket fra 2018 til og med 2021 har fået svensk statsborgerskab, nu frit kan bosætte sig i Danmark, og at deres efterkommere igennem erklæringsadgangen kan få dansk indfødsret uden at komme på et lovforslag?
Jesper Petersen (SF), 2011-01-25:
Nu står vi så her – efter mange og lange diskussioner med EU og med erhvervslivet om, hvordan afgiften skal indrettes, om administrative byrder, om overholdelse af EU-retten, om dækningsafgifter osv. – med en afgift, der ser ud, som om den faktisk kan lade sig indføre og fungere.
Pia Larsen (V), 2007-01-24:
Der skal arbejdes på at fremme en større regional samhandel internt, særlig blandt de afrikanske lande, og derigennem på længere sigt få styrket de afrikanske markeder, så vi kan fremme vækst og velstand og samtidig i højere grad få gjort markederne interessante for flere regionale og udenlandske investeringer.
Magnus Heunicke (S), 2022-01-13:
Hvis man går 10 år tilbage i tiden til 2012, offentliggjorde Sundhedsstyrelsen »Anbefalinger til sundhedspersoners møde med pårørende til alvorligt syge«, og de anbefalinger indeholder anvisninger til, hvordan sundhedspersoner skal identificere pårørendes behov for støtte og inddragelse i løbet af et patientforløb, og der er altså i de anbefalinger et fokus på børn som pårørende og deres behov for støtte ved alvorlig sygdom eller dødsfald hos en forælder eller søskende.
Karen Hækkerup (S), 2011-06-24:
Det er præcis de samme konventioner, de skal veje op imod, når de skal træffe beslutning om, hvorvidt en udvisning er proportional eller ej, så derfor vil jeg bare spørge hr. Martin Henriksen: Hvorfor er det, at man har så travlt med at pille den undtagelse ud, når det ingen forskel gør i den virkelige verden?
Britt Bager (KF), 2022-06-07:
Så jeg vil bare høre den radikale ordfører: Hvordan har De Radikale det helt inde i maven med, at unge gymnasieelever nu vil gå og tænke på, hvad deres forældre tjener, og hvad deres kammeraters forældre tjener, og at de skal rangordnes, efter hvad deres forældre og deres kammeraters forældre tjener?
Bjørn Elmquist (RV), 1998-01-27:
Nu handler det så meget, meget mere om de uhyrlige påstande, som fremsættes fra Venstres side. Men det er jo altså Venstres ordfører, vi nu har fat i, og derfor må vi spørge ham, om ikke han citerer forkert, når han fra side 1082 i bind 3 siger, at den aftale, der er indgået mellem i hvert fald Finansministeriet og tilsynet, handler om kasseeftersyn.